Սա ռեկորդային ցուցա­նիշ է անցած 5 տարիներին: Վերջին անգամ 7 տոկոսից ավելի տնտեսական աճ գրանցվել է 2012-ին: «7 տոկոս տն­տեսական աճը» Հայաստանի դեպքում մի տեսակ մոգա­կան նշանակություն ունի: «Հայաստանի Հանրապետու­թյան այն կառավարությունը, որը տարվա արդյունքներով, դա վերաբերում է2013-2017թվականներին, չապահովի տնտեսական 7 տոկոս աճ, այդ կառավարությունը պետք է հրաժարական տա»,- 2013 թվականի մարտին մի քանի լրատվամիջոցների հետ հանդիպման ժամանակ հայտա­րարել էր Սերժ Սարգսյանը: Տեխնիկական տեսանկյունից դրանից հետո 7 տոկոս աճ չապահոված կառավարությունները հրաժարական են տվել: 2013 թվականին չապահով­վեց 7 տոկոս աճ, և 2014-ին հրաժարական տվեց Տիգրան Սարգսյանի կառավարությունը 2015-ին նույնպես չապա­հովվեց 7 տոկոսը, և հրաժարական տվեց Հովիկ Աբրահամ­յանի կառավարությունը: